**Foreldrebetaling i barnehager i Ås**

Her kan du lese om foreldrebetaling i barnehage og om ordningene for redusert betaling.

[Del på facebook](http://www.facebook.com/share.php?u=http://www.as.kommune.no/foreldrebetaling-i-barnehager-i-as.5769301-351890.html)[Tips en venn](http://www.as.kommune.no/foreldrebetaling-i-barnehager-i-as.5769301-351890.html)[Skriv ut](http://www.as.kommune.no/foreldrebetaling-i-barnehager-i-as.5769301-351890.html?printable=1)

Foreldrebetaling i barnehager er regulert i [forskrift om foreldrebetaling i barnehage](http://lovdata.no/forskrift/2005-12-16-1478/§1).

 Fra **1. januar 2018** er maksimalsatsen for 100 % plass **kr. 2 910** kroner per måned.

Det gis 30 % søskenmoderasjon for andre barn og 50 % søskenmoderasjon for tredje eller flere barn.

Kostpenger kommer i tillegg. For kommunale barnehager er kosttillegget kr. 400,-  
Private barnehager har egne satser for kost.

[In English](http://www.as.kommune.no/parental-payments-for-kindergartens-in-as.5769328-351636.html)

**Reduksjon i foreldrebetalingen**

Foreldrebetalingen skal for første barn i barnehage maksimalt utgjøre 6 % av husholdningens samlede personinntekt og skattepliktig kapitalinntekt. Ordningen er begrenset oppad til maksimalsatsen. Ås kommune har tidligere hatt inntekstsintervaller for foreldrebetalingen. Fra 1.8.2018 har kommunestyret bestemt at kommunen skal gå bort i fra inntektsintervaller.

Fra og med **1. januar 2018** er maksimalsatsen kr. 2 910,- og reduksjon gjelder for husholdninger med en samlet inntekt under kr. 533 500,- pr år.  For andre, tredje og flere barn settes foreldrebetalingen i tråd med bestemmelser om søskenmoderasjon.

**Gratis kjernetid for 3, 4- og 5 åringer**

Fra og med 1. august 2018 gis 3, 4 og 5- åringer som bor i husholdninger med samlet årsinntekt under kr. 533 500,- rett til gratis kjernetid. Retten gjelder også for barn med utsatt skolestart.

Retten til redusert foreldrebetaling og gratis kjernetid gjelder fra og med den første hele måneden etter søknadstidspunktet.

**Slik søker du om reduksjon i foreldrebetalingen/ gratis kjernetid:**

Det må søkes om reduksjon i foreldrebetaling/ gratis kjernetid for ett barnehageår av gangen.

[Til søknad benyttes «Søknadsskjema - fastsettelse av foreldrebetaling i barnehage»](http://www.as.kommune.no/getfile.php/4014835.746.sbawinwjpswjti/S%C3%B8knad-inntektsskjema%2Bnytt%2Bh%C3%B8st%2B2017.docx) ([DOC](http://www.as.kommune.no/getfile.php/4014835.746.sbawinwjpswjti/S%C3%B8knad-inntektsskjema%2Bnytt%2Bh%C3%B8st%2B2017.docx)) ([PDF](http://www.as.kommune.no/getfile.php/4014835.746.sbawinwjpswjti/S%C3%B8knad-inntektsskjema%2Bnytt%2Bh%C3%B8st%2B2017.docx.as.pdf))  
  
Du kan også få skjema av barnehagen.

Skattemelding legges ved søknaden som dokumentasjon. De som ikke kan legge frem skattemelding, for eksempel som følge av for kort botid i Norge, kan legge frem annen dokumentasjon for inntekt.

Søknad med dokumentasjon leveres barnehagens styrer/ daglig leder innen fastsatt frist.

**Søknadsfristen for søknad om reduksjon i foreldrebetalingen til nytt barnehageår er 1. juni.**